TI-Nspire

TI-Nspire er en serie af grafiske lommeregnere, som blev lanceret af det amerikanske firma Texas Instruments (TI) i perioden 2007-10. Siden 2011 sælges TI-Nspire CAS også som software til Windows og macOS.

Beskrivelse

Håndholdt version 
I modsætning til grafregnere i TI-92-serien har TI-Nspire ikke QWERTY-tastatur. Flere lommeregnere i serien har dog noget ligende, idet tasterne blot er placeret i alfabetisk rækkefølge. TI-Nspire har en mini-USB forbindelse til at overføre data. Nogle grafregnere i serien har Computer Algebra System (CAS); se fig. 1 & 2. Andre grafregnere i serien har ikke CAS (se fig. 4).

Serien TI-Nspire anvender et andet styresystem, end TI’s tidligere lommeregnere gør. TI-Nspire rummer en file-manager, som lader ejeren oprette og redigere dokumenter.

Den oprindelige TI-Nspire var sammenlignelig med TI-84 Plus, hvad angik features og funktionalitet.

TI-Nspire CAS 
TI-Nspire CAS kan også beregne differentialkvotienter og stamfunktioner. TI-Nspire CAS har mere til fælles med TI-89 Titanium og Voyage 200 end med andre TI-lommeregnere.

TI-Nspire Touchpad 
Den 8. marts 2010 lancerede TI to nye modeller af den grafiske lommeregner: TI-Nspire Touchpad og TI-Nspire CAS Touchpad. Den indbyggede touchpad anvendes til at navigere på lommeregnernes displays. Disse modellers displays er sort-og-hvid i modsætning til tidligere TI-lommeregnere, hvis displays er sort og grå. Anden generation af disse lommeregnere har farve-display.

TI-Nspire CX og TI-Nspire CX CAS 
I 2011 sendte TI nyere versioner på markedet. Begge lommeregnere er tyndere end TI’s foregående lommeregnere, idet begge lommeregnere er 1,57 cm tykke, hvilket er halvt så meget som TI-89. Begge lommeregnere har farve-display og OS 3.0 der inkluderer tegning af 3D-grafer.

Software-version og styresystemer 
Siden 2011 har Texas Instruments solgt software-versionen TI-Nspire CX CAS (se fig. 3). I 2019 blev version 5.0.0 lanceret. Softwaren findes til flere styresystemer, deriblandt:

 Microsoft Windows
 Apple macOS
 Android

Software til grafregneren 
TI forsyner deres TI-Nspire-lommeregnere med forskellige typer software. Der findes både non-CAS version og CAS version af softwaren. Software til TI-Nspire gør det muligt for elever at distribuere indtastninger og resultater med hinanden og med deres lærere. Endvidere rummer softwaren mulighed for at bruge en emuleret version af TI-Nspire. Som tilbehør til TI-Nspire medfølger et kabel, så lommeregneren kan forbindes til en computer.

TI-Nspire CAS har flere features (uddrag) 

 Både lommeregneren TI-Nspire CX CAS og software-versionen rummer kommandoen solve(...) eller nsolve(...) der løser ligninger.
Chi i anden-test
Beregne differentialkvotient, beregne stamfunktion, foretage regressioner bl.a. Se flere kommandoer her:
TI-Nspire CX CAS har indbyggede programmer til at foretage vektorregning.
 Kommandoen deSolve(…) eller desolve(…) gør TI-Nspire CAS i stand til at løse første ordens differentialligninger algebraisk (se tabel nedenfor).
TI-Nspire CX CAS kan løse differentialligninger grafisk.

TI-Nspire i undervisning

Danmark 
TI-Nspire har siden 2010'erne været nævnt på undervisningsministeriets hjemmeside; også Danske Science Gymnasiers hjemmeside omtaler CAS-værktøjet. Der er lavet en række videoer og en hjemmeside med tips til TI-NSpire CAS. Der findes endda en dansk brugermanual til software-versionen på TI's hjemmeside.

Flere universiteter har nævnt TI-Nspire på deres hjemmesider: KU, AU, AAU, SDU & RUC

Udlandet 
Der findes manualer og brugervejledninger om TI-Nspire på nogle af USA's universiteters hjemmesider.

TI-Nspire er nævnt på flere tyske universiteters hjemmesider. CAS-værktøjet finder også anvendelse i Australien.

Håndholdt TI-NSpire CX CAS er en af flere serier grafregnere med CAS

Se også 
Softeware TI-NSpire CX CAS hører til denne gruppe af CAS-softwares

* løser også triple integraler.

Eksterne henvisninger 

 Oversigt over Texas Instruments grafregnere (engelsk)
Liste af Computer Algebra Systems (CAS) (engelsk)

Referencer 

Texas Instruments
Lommeregnere
Computeralgebrasystem